बैंक के ही कर्मी ठाकुर दत्त जोशी ने पुलिस को जानकारी दी कि छुट्टी के कारण गुरुवार को बैंक बंद था। शुक्रवार सुबह चोरी की सूचना मिली। मौके पर पुलिस ने जब पहुंच कर जांच की तो बैंक की पहली मंजिल पर स्थित स्ट्रांग रूम से लाखों की नकदी गायब थी। चोर बैंक की छत के रास्ते अंदर घुसे और फिर तीन गेट पार कर स्ट्रांग रुम में पहुंच गए। चोरों ने स्ट्रांग रुम में रखी सेफ को तोड़ने की कोशिश लेकिन वो उसमें असफल रहे। इसके बाद स्ट्रांग रूम के बाहर रखे अलमारी और बक्से में मौजूद लाखों रुपए लेकर फरार हो गए। पुलिस ने मामला दर्ज कर लिया।